এরকম পরিবেশে বরই গাছের সুবিধাজনক দিক হচ্ছে এটি আপনজালা উদ্ভিদ (নিজ থেকে জন্মে) এবং বন্যার পানিতে মারা যায় না। বরই গাছ চরাঞ্চলে লাগালে সেখানকার ভূমি কৃষি উপযোগী হয়ে উঠবে। এতে সেখানকার কৃষকেরা লাক্ষার পাশাপাশি অন্যান্য ফসলও ফলাতে পারবেন সহজে। চরগুলোতে লাক্ষা চাষ সম্প্রসারনের মাধ্যমে উৎপাদন বাড়িয়ে দেশের চাহিদা পূরণ করা যাবে। পশ্চিমা দেশসমুহের বিভিন্ন শিল্পকারখানায় ও কাঠের আসবাবপত্র বার্নিশের কাজে ব্যাপকভাবে লাক্ষার ব্যবহার হওয়ায় উক্ত দেশগুলোতে একটি বড় লাক্ষার বাজার রয়েছে, সেখানে রপ্তানি করে প্রচুর বৈদেশিক মুদ্রা আয় করা সম্ভব।